Document ID: 31997R1194

ΚΑΝΟΝΙΣΜΟΣ (ΕΚ) αριθ. 1194/97 ΤΗΣ ΕΠΙΤΡΟΠΗΣ της 27ης Ιουνίου 1997 για την τροποποίηση του παραρτήματος Ι του κανονισμού (ΕΟΚ) αριθ. 2658/87 του Συμβουλίου σχετικά με τη δασμολογική και στατιστική ονοματολογία και το κοινό δασμολόγιο
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), όπως τροποποιήθηκε τελευταία από τον κανονισμό (ΕΚ) αριθ. 1153/97 της Επιτροπής (2), και ιδίως το άρθρο 9,
Εκτιμώντας:
ότι η συμπληρωματική σημείωση 2 του κεφαλαίου 11 εγκρίθηκε με τον κανονισμό (ΕΚ) αριθ. 1706/94 της Επιτροπής, της 11ης Ιουλίου 1994, για την τροποποίηση του παραρτήματος Ι του κανονισμού (ΕΟΚ) αριθ. 2658/87 του Συμβουλίου σχετικά με τη δασμολογική και στατιστική ονοματολογία και το κοινό δασμολόγιο (3) 7 ότι ο εν λόγω κανονισμός τέθηκε σε ισχύ στις 4 Αυγούστου 1994 7
ότι το καρύδι κοκοφοίνικα, κονιοποιημένο και αφυδατωμένο, κατατάσσεται στον κωδικό ΣΟ 0801 11 00 7 ότι, προκειμένου να ληφθεί υπόψη αυτή η κατάταξη, είναι αναγκαίο να προσδιορισθεί το εύρος της συμπληρωματικής σημείωσης 2 του κεφαλαίου 11 7 ότι η διασαφήνιση αυτή πρέπει να ισχύει από την έναρξη ισχύος της συμπληρωματικής σημείωσης 2 του κεφαλαίου 11 7
ότι, κατ' αυτόν τον τρόπο, τηρείται δεόντως η νόμιμη εμπιστοσύνη των οικονομικών φορέων 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη του τμήματος δασμολογικής και στατιστικής ονοματολογίας της επιτροπής τελωνειακού κώδικα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο κεφάλαιο 11 της συνδυασμένης ονοματολογίας που επισυνάπτεται στον κανονισμό (ΕΟΚ) αριθ. 2658/87, η συμπληρωματική σημείωση 2 αντικαθίσταται από το ακόλουθο κείμενο:
«2. Κατά την έννοια της κλάσης 1106, θεωρούνται ως "άλευρα", "σιμιγδάλια" και "σκόνες", τα προϊόντα, άλλα από το καρύδι κοκοφοίνικα, κονιοποιημένο και αφυδατωμένο, που παίρνονται από το άλεσμα ή από άλλη διαδικασία σπασίματος ξερών οσπρίων της κλάσης 0713, σάγου ή ριζών ή κονδύλων της κλάσης 0714 ή προϊόντων που περιλαμβάνονται στο κεφάλαιο 8 και που ανταποκρίνονται στον παρακάτω σχετικό όρο:
α) τα όσπρια, το σόγο, οι ρίζες, οι κόνδυλοι και τα προϊόντα που περιλαμβάνονται στο κεφάλαιο 8 (με εξαίρεση τους καρπούς με κέλυφος των κλάσεων 0801 και 0802) πρέπει να περνούν μέσα από κόσκινο από μεταλλικό ύφασμα με άνοιγμα βρόχων 2 χιλιοστομέτρων σε αναλογία τουλάχιστον 95 % κατά βάρος 7
β) οι καρποί με κέλυφος που υπάγονται στις κλάσεις 0801 και 0802 πρέπει να περνούν από κόσκινο από μεταλλικό ύφασμα με άνοιγμα βρόχων 2,5 χιλιοστομέτρων σε αναλογία τουλάχιστον 50 % κατά βάρος».
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 4 Αυγούστου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Ιουνίου 1997.

Labels: 3
17